יעל שוב

יעל שוב (נולדה ב-25 בינואר 1962) היא מבקרת קולנוע וסופרת ישראלית.

ביוגרפיה
יעל שוב נולדה ברחובות וגדלה במושב גני עם. את דרכה בכתיבה על קולנוע החלה בעיתון "דבר", ומשם המשיכה ל"כל העיר" ול"הארץ". בשנת 1993 הגישה את פינת הקולנוע של "זהו זה!", ובמהלך שנות התשעים, עת למדה לתואר שני בקולנוע באוניברסיטת ניו יורק, שימשה ככתבת הקולנוע של "ידיעות אחרונות" בניו יורק וכתבה ביקורות למגזין הקולנוע הבריטי "Total Film". 

מאז 2002 היא משמשת כמבקרת הקולנוע של טיים אאוט תל אביב. במקביל היא מרצה לקולנוע באוניברסיטה הפתוחה ומפרסמת מאמרים בכתב עת "סינמטק" בהוצאת סינמטק תל אביב.

בדצמבר 2015 שוב נבחרה ליו"ר פורום מבקרי הקולנוע בישראל.

שוב הייתה יועצת אמנותית בקרן הקולנוע הישראלי ושופטת מטעם FIPRESCI (האיגוד הבינלאומי של מבקרי קולנוע) בפסטיבלי קולנוע בינלאומיים, בהם פסטיבל הסרטים של ונציה, פסטיבל לוקרנו, ורשה, מוסקבה, קרלובי וארי, רוטרדם, פאלם ספרינגס, סלוניקי ואנסי. 

ב-2011 יצא לאור ספרה הראשון "נסיכת הגלידה", בהוצאת כתר ספרים.

ספרה השני, "הקרוסלה של מיכל", שיצא לאור ב-2020, נכנס למצעד הספרים של משרד החינוך.

חיים אישיים 
שוב היא אחותם של עמוס שוב (1967–2015), שחקן ומנחה עבר בערוץ הילדים, מורן שוב ועודד שוב, ובתם של שרה שוב ויוסף שוב.

קישורים חיצוניים 

 רשימת הטורים של יעל שוב, באתר Time Out תל אביב
 ביקורות של יעל שוב מלפני 2017, באתר Time Out תל אביב
 מאמרים באנגלית של יעל שוב, באתר של פיפרסקי
 ביקורות של יעל שוב, באתר Rotten Tomatoes

מבקרות קולנוע ישראליות
זהו זה! - מנחים, מגישי פינות ושחקנים
בוגרות החוג לקולנוע וטלוויזיה באוניברסיטת תל אביב
בוגרי החוג לקולנוע וטלוויזיה באוניברסיטת תל אביב
בוגרות אוניברסיטת ניו יורק
בוגרי אוניברסיטת ניו יורק
פורום מבקרי הקולנוע בישראל
סגל Time Out תל אביב
סגל דבר
סגל הארץ
יעל
גני עם: אישים
ישראליות שנולדו ב-1962
ישראלים שנולדו ב-1962